LIETUVOS RESPUBLIKOS ŽEMĖS ŪKIO MINISTRO

ĮSAKYMAS

DĖL ŽEMĖS ŪKIO MINISTRO 2008 m. SAUSIO 31 d. ĮSAKYMO Nr. 3D-54 „DĖL LIETUVOS KAIMO PLĖTROS 2007–2013 METŲ PROGRAMOS PRIEMONĖS „PUSIAU NATŪRINIS ŪKININKAVIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2011 m. sausio 25 d. Nr. 3D-45

Vilnius

1. Pakeičiu Lietuvos kaimo plėtros 2007–2013 metų programos priemonės „Pusiau natūrinis ūkininkavimas“ įgyvendinimo taisykles, patvirtintas Lietuvos Respublikos žemės ūkio ministro 2008 m. sausio 31 d. įsakymu Nr. 3D-54 „Dėl Lietuvos kaimo plėtros 2007–2013 metų programos priemonės „Pusiau natūrinis ūkininkavimas“ įgyvendinimo taisyklių patvirtinimo“ (Žin., 2008, Nr. 14-494) (toliau – taisyklės):

1.1. Išbraukiu 3 punkte sąvoką „Agentūros KDTS – Agentūros Kontrolės departamento teritorinis skyrius.“

1.2. Išdėstau 6.1 punktą taip:

„6.1. jo valdos ekonominis dydis yra 1 – 3,99 EDV3;“.

1.3. Išdėstau 6.1 punkto 3 išnašą taip:

„3 Žemės ūkio valdos ekonominis dydis, išreiškiamas ekonominio dydžio vienetais (EDV), apskaičiuojamas pagal Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašą, patvirtintą Lietuvos Respublikos žemės ūkio ministro 2010 m. gruodžio 23 d. įsakymu Nr. 3D-1106 (Žin., 2010, Nr.155-7882).“

1.4. Išdėstau 7.1 punktą taip:

„7.1. jis yra gavęs visą skirtą paramą pagal KPP priemonę „Pusiau natūrinių restruktūrizuojamų ūkių rėmimas“;“.

1.5. Papildau šiuo nauju 111 punktu:

„111. Paramos teikimo laikotarpis gali būti ir trumpesnis nei 5 metai, jeigu paramos gavėjas anksčiau nei numatyta padidino savo valdos ekonominį dydį 20 proc. ir nenori toliau dalyvauti priemonėje;“.

1.6. Išdėstau 13 punktą taip:

„13. Tinkamomis finansuoti išlaidomis laikomos su verslo plano įgyvendinimu susijusios išlaidos, padarytos nuo Europos Komisijos Kaimo plėtros komiteto pritarimo Programai datos (nuo 2007 m. rugsėjo 19 d., tačiau ne anksčiau kaip 2 metai iki paramos paraiškos pateikimo) iki galutinio mokėjimo prašymo pateikimo Agentūrai dienos.“

1.7. Išbraukiu 14 punkte paskutinįjį sakinį.

1.8. Išdėstau 15.2–15.3 punktus taip:

„15.2. patirtos su verslo plano įgyvendinimu, tačiau jei parama neskiriama arba išlaidos nėra nurodytos šių Taisyklių 16 punkte tinkamų finansuoti išlaidų sąraše arba jos patirtos nesilaikant šių Taisyklių XVII skyriuje numatytos tvarkos, pareiškėjui šios išlaidos nefinansuojamos;

15.3. tiesiogiai susijusios su paraiškos parengimu ir konsultavimu verslo plano įgyvendinimo klausimais, tačiau jei parama neskiriama arba išlaidos nėra nurodytos šių Taisyklių 16 punkte tinkamų finansuoti išlaidų sąraše arba jos patirtos nesilaikant šių Taisyklių XVII skyriuje numatytos tvarkos, pareiškėjui šios išlaidos nefinansuojamos;“.

1.9. Išbraukiu 8 išnašą ir išdėstau 16 punktą taip:

„16. Išlaidų kategorijos:

16.1. naujos žemės ūkio technikos, įrangos6 (šiai kategorijai negali būti priskirtos jokios transporto priemonės), technologinių įrengimų, kompiuterinės įrangos, įskaitant programinę, N ir O kategorijų transporto priemonių, skirtų verslo plano įgyvendinimui, pirkimas (išperkamąja nuoma įsigyjamas turtas turi tapti paramos gavėjo nuosavybe iki projekto įgyvendinimo pabaigos). Jei įsigyjama teisės aktų nustatyta tvarka privaloma registruoti nauja žemės ūkio technika ar transporto priemonės buvo įregistruotos juridinio asmens, vykdančio žemės ūkio technikos ar transporto priemonių pardavimo veiklą, vardu, pareiškėjas turi pateikti to juridinio asmens raštišką patvirtinimą, įrodantį, kad žemės ūkio technika ar transporto priemonė nebuvo eksploatuota;

16.2. gamybinių pastatų ar statinių statyba ir rekonstrukcija;

16.3. naujų statybinių medžiagų įsigijimas;

16.4. valdos infrastruktūros plėtra (vietinių vandentiekio ir kanalizacijos sistemų, žemės ūkio drenažo, artezinių gręžinių, laistymo įrenginių įrengimas bei rekonstrukcija), susijusi su žemės ūkio produktų gamyba, perdirbimu ar paslaugomis žemės ūkiui ir paruošimu realizacijai;

16.5. bendrosios išlaidos. Finansuojama bendrųjų išlaidų dalis gali sudaryti iki 10 proc. maksimalios paramos sumos (ne daugiau kaip 5 proc. maksimalios paramos sumos gali būti skirta paraiškos parengimui ir konsultavimui verslo plano įgyvendinimo klausimais)“.

1.10. Išdėstau 18.2 punktą taip:

„18.2. trumpalaikis turtas, išskyrus šių Taisyklių 16.4 punkte nurodytą turtą;“.

1.11. Išdėstau 18.7 punktą taip:

„18.7. išlaidos, susijusios su parama bitininkystei, vaisių ir daržovių sektoriui, jei tokia parama šioms investicijoms gali būti skiriama iš kitų fondų;“.

1.12. Pripažįstu netekusiu galios 23 punktą.

1.13. Išdėstau 26 punkto 13 išnašos pirmąjį sakinį taip:

„Investiciniuose projektuose numatytiems statybos bei rekonstravimo darbams turi būti parengtas statinių techninis projektas (pateikiamos statinio techninio projekto, bendroji, sklypo sutvarkymo (sklypo plano) architektūros, technologijos, statybos skaičiuojamosios kainos nustatymo dalys), gautas statybos leidimas (pateikiamas ne vėliau kaip iki paramos patvirtinimo), išskyrus nesudėtingus (tarp jų laikinus) statinius (Statybos techninis reglamentas STR1.01.07:2002 „Nesudėtingi (tarp jų laikini) statiniai“, patvirtintas Lietuvos Respublikos aplinkos ministro 2002 m. balandžio 16 d. įsakymu Nr. 184 (Žin., 2002, Nr. 43-1639).“

1.14. Įrašau 30 punkte vietoj žodžių „Agentūros KDTS“ žodį „Agentūra“.

1.15. Išdėstau 31 punktą taip:

„31. Jeigu paramos gavėjas nori užbaigti priemonės įgyvendinimą anksčiau nei numatytas 5 metų įgyvendinimo laikotarpis, jis turi būti padidinęs valdos ekonominį dydį ne mažiau kaip 20 proc. ir atsiskaityti Agentūrai už investicijų, numatytų padaryti tais metais, už kuriuos buvo gauta parama, įgyvendinimą.“

1.16. Papildau šiuo 311 punktu:

„311. Jei paramos gavėjas nori nutraukti priemonės įgyvendinimą (per pirmus trejus verslo plano įgyvendinimo metus), bet nėra padidinęs savo valdos ekonominio dydžio ne mažiau kaip 20 proc. ir (arba) nėra įgyvendinęs numatytų investicijų, jis turi pateikti prašymą dėl paramos atsisakymo, o išmokėtą paramą turi grąžinti. Jei paramos gavėjas nori nutraukti priemonės įgyvendinimą po trejų verslo plano įgyvendinimo metų ir jam jau yra išmokėta paramos suma už ketvirtus paramos metus, jis išmokėtą paramą turi grąžinti tik už tuos metus, kuriais verslo plane numatytos investicijos nebuvo (jeigu nebuvo) įgyvendinamos.“

1.17. Išdėstau 33 punktą taip:

„33. Dėl paramos gavėjo mirties arba nenugalimos jėgos (force majeure) aplinkybių, dėl kurių paramos gavėjas negali vykdyti prisiimtų įsipareigojimų po sprendimo skirti paramą priėmimo, parama galės būti mokama asmeniui, perimančiam paramos gavėjo įsipareigojimus ir tęsiančiam veiklą, jei jis atitiks pareiškėjo tinkamumo kriterijus (jeigu juos fiziškai įmanoma atitikti) įsipareigojimų perėmimo metu. Jei paveldėtojo neatsiranda, paramos išmokėjimas nutraukiamas ir nereikalaujama grąžinti jau išmokėtų lėšų.“

1.18. Papildau šiuo 331 punktu:

„331. Kai paramos gavėjas perduoda visą ar dalį valdos kitam asmeniui tuo laikotarpiu, kuriuo galioja įsipareigojimas, kurį įsipareigojus vykdyti buvo suteikta parama, perėmėjas gali perimti įsipareigojimą likusiai laikotarpio daliai. Jeigu įsipareigojimas neperimamas, paramos gavėjas privalo grąžinti suteiktą paramą. Paramos grąžinti nereikia, jeigu paramos gavėjas, kuris jau įvykdė didelę dalį įsipareigojimų, galutinai nutraukia žemės ūkio veiklą, o teisių perėmėjui perimti įsipareigojimą neapsimoka.“

1.19. Įrašau 43 punkte vietoj žodžių „Agentūros KDTS“ žodį „Agentūra“.

1.20. Išdėstau 58 punkto antrąjį sakinį taip:

„Pranešimas laikomas įteiktu praėjus 7 darbo dienoms nuo jo išsiuntimo paštu (registruotu laišku) dienos.“

1.21. Išdėstau 62 punkto ketvirtąjį sakinį taip:

„Pranešimas laikomas įteiktu praėjus 7 darbo dienoms nuo jo išsiuntimo paštu (registruotu laišku) dienos.“

1.22. Įrašau 77 punkte vietoj žodžių „Agentūros KDTS“ žodį „Agentūrai“.

1.23. Išdėstau 80 punktą taip:

„80. Paramos gavėjas šiame skyriuje nustatytu periodiškumu pateikia nustatytos formos mokėjimo prašymą, kartu pateikdamas buhalterinės apskaitos dokumentus (kopijas), įrodančius, kad buhalterinė apskaita vedama nuo laikotarpio, už kurį atsiskaitoma.“

1.24. Įrašau 83 punkte vietoj žodžių „Agentūros KDTS“ žodį „Agentūra“.

1.25. Įrašau 89 punkte vietoj žodžių „Agentūros KDTS“ žodį „Agentūroje“.

1.26. Išdėstau 90 punkto trečiąjį sakinį taip:

Pranešimas laikomas įteiktu praėjus 7 darbo dienoms nuo jo išsiuntimo paštu (registruotu laišku) dienos.“

1.27. Išdėstau 95 punktą taip:

„95. Agentūra turi įvertinti mokėjimo prašymą ir pateikti Ministerijai pinigų užsakymo paraiškas per 20 kalendorinių dienų nuo mokėjimo prašymo gavimo ir užregistravimo Agentūroje datos. Į šį terminą neįskaičiuojamas paklausimų paramos gavėjui bei patikrų vietoje atlikimo laikas.“

1.28. Išbraukiu 122 punkte žodį „KDTS“.

1.29. Įrašau 122 punkto lentelėje vietoj žodžių „Teritorinis skyrius“ žodžius „Teritorinis paramos administravimo skyrius“.

1.30. Taisyklių priede:

1.30.1. Išdėstau pirmos lentelės pirmą skiltį taip:

„

Nacionalinės mokėjimo agentŪros prie žemės ūkio ministerijos |_|_|_|_|_|_|_|_|_|_|_|_| teritorinis paramos administravimo skyrius**

“

1.30.2. Išdėstau antrąją išnašą taip:

„** Pildo Nacionalinės mokėjimo agentūros prie Žemės ūkio ministerijos Teritorinio paramos administravimo skyriaus tarnautojas.“

1.30.3. Išdėstau II skyriaus „Informacija apie pareiškėjo valdą“ pastabą taip:

„PASTABA. Įrašyti VĮ Žemės ūkio informacijos ir kaimo verslo centro apskaičiuotą rodiklį. Pagal Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos aprašą, patvirtintą Lietuvos Respublikos žemės ūkio ministro 2010 m. gruodžio 23 d. įsakymu Nr. 3D-1106 (Žin., 2010, Nr.155-7882), už valdos ekonominio dydžio, išreiškiamo EDV, apskaičiavimą ir pateikimą valdų ar ūkių valdytojams ir valstybės institucijoms atsakingas VĮ Žemės ūkio informacijos ir kaimo verslo centras.“

1.30.4. Išdėstau III skyriaus „Verslo planas“ 3 dalies lentelės pirmą skiltį taip:

„

3. Valdos ekonominio dydžio, išreikšto EDV, prognozės Valdos ekonominis dydis, išreikštas EDV, (EDV1) apskaičiuojamas taip: čia: EDV1 – žemės ūkio valdos ekonominis dydis, išreikštas EDV, EDV – ekonominio dydžio vienetas (4143Lt), BSGP – bendras valdos žemės ūkio produkcijos standartinis gamybinis pelnas (SGP). PASTABA. Skaičiavimai atliekami pagal Žemės ūkio valdos ar ūkio bendrojo standartinio gamybinio pelno ir ekonominio dydžio, išreiškiamo ekonominio dydžio vienetais, apskaičiavimo tvarkos apraše, patvirtintame Lietuvos Respublikos žemės ūkio ministro 2010 m. gruodžio 23 d. įsakymu Nr. 3D-1106 (Žin., 2010, Nr.155-7882), pateiktą pavyzdį.

“

1.30.5. Išbraukiu IV skyriaus „Kita informacija“ 8 punktą (ankstesniuosius 9–12 punktus atitinkamai laikant 8–11 punktais).

1.30.6. Įrašau V skyriaus „Pateikiami dokumentai“ lentelės 1 punkte vietoj žodžio „KDTS“ žodį „Agentūros“.

1.30.7. Įrašau V skyriaus „Pateikiami dokumentai“ pastaboje vietoj žodžio „KDTS“ žodį „Agentūros“.

1.30.8. Papildau VI skyrių „Pareiškėjo deklaracija“ 24 punktu:

„24. Esu informuotas, kad visi su Programos įgyvendinimu susiję dokumentai turi būti saugomi mažiausiai 10 metų nuo paramos patvirtinimo datos.“

1.30.9. Išbraukiu priedą „Valdos ekonominio dydžio, išreikšto EDV, nustatymas“.

2. Nustatau, kad šio įsakymo 1.14, 1.19, 1.22, 1.24, 1.25, 1.28, 1.29, 1.30.1, 1.30.2, 1.30.6, 1.30.7 punktai įsigalioja 2011 m. vasario 1 d.

Žemės ūkio ministras	Kazys Starkevičius